《癸未生朝幸庵翁诗为寿和答并以寿翁 其二》
明代·林俊

海日苍凉辍视朝，病坊旬浃愧甄陶。因高祗觉邱陵小，仰止真怜泰华高。

虎帐令严看节制，鹤袍名重副逍遥。南阳捷上天颜慰，宴罢从容下紫霄。

作者简介：（1452—1527）明福建莆田人，字待用，号见素、云庄。成化十四年进士。授刑部主事，进员外郎。曾上疏请斩僧继晓并治中贵梁芳罪，触帝怒，下狱，贬姚州判官。寻召还，复官，改南京。正德时，以右副都御史巡抚四川，镇压蓝廷瑞等起事。嘉靖时官至刑部尚书。有《见素文集》、《西征集》。